**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: SZO/563-1/2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. október 30-ai nyilvános ülésére**

**Tárgy:** Közterületek reklámcélú hasznosítására vonatkozó szerződések felülvizsgálata

**Az előterjesztő:** Papp Gábor polgármester

**Készítette:**  dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Az Országgyűlés 2017. szeptember 19-én elfogadta a T/17312. számú törvényjavaslatot. A javaslattal a Településképi Arculati Kézikönyv és a településképi rendelet elfogadásának határidejét 2017. december 31. napjára módosította a jogalkotó. A törvény értelmében a településkép védelméről szóló 2016. évi LXXIV. törvénnyel, valamint a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Kormányrendelet előírásaival összhangban módosítani kell a vonatkozó, a reklámok és reklámhordozók elhelyezését szabályozó helyi rendeleteket.

A változások jelentősen csökkentik a közterületi és magánterületen való hirdetmény elhelyezés lehetőségét, a hirdetőfelületek méretbeli korlátozásával, továbbá az elhelyezés településszerkezeti terv szerint irányadó övezetekre vonatkozó korlátozásával.

A reklámberendezések kihelyezésére a jövőben településképi bejelentési eljárás lefolytatása után lesz lehetőség. A polgármester feladata megvizsgálni, hogy a reklámberendezés a meghatározott előírásoknak megfelel-e, mely alapján tudomásul veszi az eszköz kihelyezését, illetve - ha a berendezés valamely okból nem felel meg az előírásoknak - megtiltja ennek kihelyezését.

A településkép védelméről szóló 2016. évi LXXIV. törvény 15. § (3) bekezdése értelmében a Módtv. (a településkép védelméről szóló 2016. évi LXXIV. törvény módosításáról szóló 2016. évi CLXXIV. törvény) hatálybalépését megelőzően (2017. január 18.) elhelyezett olyan reklámhordozó, amely nem felel meg a Módtv. rendelkezéseinek, valamint a felhatalmazása alapján megalkotott kormányrendelet, továbbá a településképi rendelet rendelkezéseinek, legfeljebb 2020. december 31. napjáig használható reklám közzétételére.

A 15. § (4) bekezdése előírja, hogy a (3) bekezdés szerinti reklámhordozó használatára vonatkozó, határozott időre szóló szerződés időbeli hatálya nem hosszabbítható meg, és az érintett reklámhordozó használatára új szerződés nem köthető, kivéve, ha a reklámhordozót településképi bejelentési eljárás alapján átalakították.

16. § (1) A helyi önkormányzat képviselő-testülete az e törvény felhatalmazása alapján kiadott kormányrendelet hatálybalépését követő 90 napon belül felülvizsgálja a [Módtv.](https://uj.jogtar.hu/) hatálybalépésekor fennálló, a település közterületének reklámcélú hasznosítására vonatkozó szerződéseit és kezdeményezi azoknak a [Módtv.](https://uj.jogtar.hu/) által megállapított és a végrehajtására kiadott kormányrendelet rendelkezéseknek megfelelő módosítását vagy új szerződések megkötését, legkésőbb a 15. § (3) bekezdése szerinti hatállyal (2020. december 31.).

A fentieknek megfelelően tehát a helyi önkormányzat Képviselő-testületének felül kell vizsgálnia a fennálló, a település közterületének reklámcélú hasznosítására vonatkozó szerződéseit.

1. A közterületek reklámcélú hasznosítására vonatkozóan Hévíz Város Önkormányzatnak a MAHIR Keszthely Kft.-vel van érvényes együttműködési megállapodása 2017. december 31-ig. A jelenleg a városban található reklámtáblákra vonatkozó összesítést jelen előterjesztés 1. melléklete tartalmazza.

A MAHIR Keszthelyi Kirendeltségével együttműködési megállapodás 1991. február 5-én került aláírásra reklámtáblák Hévíz közterületén történő elhelyezése körében, illetőleg a közterületi reklámozási tevékenység rendszergazda feladatainak ellátása céljából. Az Önkormányzat ezt az együttműködési megállapodást 2010. december 31-ei hatállyal felmondta, ezután az együttműködési megállapodás évente került megkötésre határozott időre, egy év időtartamra, mindig december 31-ei megszűnéssel. A jelenleg hatályos együttműködési megállapodás 2016. december 7-én került aláírásra a 2017. január 1. napjától 2017. december 31. napjáig tartó időszakra, határozott időre.

A szerződést felülvizsgálatára a Dr. Farkas Ügyvédi Iroda közreműködésével került sor, mely során egyértelműen tisztázásra került, hogy az együttműködési megállapodás 2017. december 31-én megszűnik.

Ennek megfelelően a MAHIR Keszthely Kft. értesíteni kell a szerződés megszűnéséről, egyidejűleg pedig fel kell szólítani a reklámhordozók közterületekről való eltávolítására.

2. A Közterület-használati nyilvántartás adatai szerint 2017. évben 6 darab rögzített hirdető-berendezésre kértek és kaptak közterület-használati engedélyt Hévíz Városában.

|  |  |  |  |  |
| --- | --- | --- | --- | --- |
|  | **Határozatszám** | **Hirdető-berendezések száma (db.)** | **Hirdető-berendezések reklámfelületének mérete** | **Határozat hatálya** |
| **1.** | VFO/199-2/2017. | 3 | 8 m², 4 m², 12 m² | 2017. december 31. |
| **2.** | VFO/650-2/2017. | 3 | 1 m² × 3 | 2018. július 31. |
| **3.** | VFO/1031-2/2016. | 1 | 1 m² | 2017. december 31. |
| **4.** | VFO/203-2/2017. | 1 | 4 m² | 2017. december 31. |
| **5.** | VFO/669-4/2017. | 1 | 6 m² | 2017. december 31. |
| **6.** | VFO/68-2/2017. | 1 | 1 m² | 2017. december 31. |

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete a közterületek reklámcélú hasznosítására vonatkozó szerződéseit felülvizsgálata.
2. A Képviselő-testület megállapítja, hogy a

a) Hévíz Város Önkormányzat és a MAHIR Keszthely Kft. között 2016. december 7. napján kelt, a településkép védelméről szóló 2016. évi LXXIV. törvény hatálya alá tartozó, 2017. január 1. - 2017. december 31-ig hatályos, határozott idejű együttműködési megállapodás időbeli hatálya, 2017. december 31-én megszűnik.

b) a közterület-használati engedéllyel rendelkező előterjesztés szerinti szerződések hatálya az előterjesztés szerint megszűnik.

1. A Képviselő-testület a 2. pont szerinti együttműködési megállapodás megszűnésére tekintettel felhívja MAHIR Keszthely Kft. szerződő felet, hogy reklám eszközeit a szerződés megszűnését követő 15 napon belül szerelje le és távolítsa el Hévíz Város közterületéről, az együttműködési megállapodásból 2017. évre következő fizetési kötelezettségét, e határidőben teljesítse. A közterület-használati engedélyek megszűnése esetén is meg kell tenni a határozat szerinti szükséges intézkedést.
2. A közterületek jövőbeni reklámcélú hasznosításra csak a vonatkozó jogszabályi rendelkezések betartásával kerülhet sor.
3. A Képviselő-testület felhatalmazza a polgármestert, hogy a döntésről a tájékoztatást megtegye az együttműködési megállapodás megszűnésével, és reklám berendezések leszerelésével kapcsolatos intézkedések érdekében eljárjon.

Felelős: Papp Gábor polgármester

Határidő: kiértesítésre 2017. október 31.

**3.**

**Bizottsági állásfoglalás**

**4.**

**Mellékletek 1. melléklet**



**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |